
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	  Bucureşti, 18 martie 2025               

  Pl-x 633/2024            


                                                                                           4c-13/986/2024
AVIZ
asupra Propunerii legislative pentru completarea Ordonanţei de urgenţă a Guvernului nr.113/2011 privind organizarea şi funcţionarea Agenţiei Naţionale pentru Plăţi şi Inspecţie Socială
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru completarea Ordonanţei de urgenţă a Guvernului nr.113/2011 privind organizarea şi funcţionarea Agenţiei Naţionale pentru Plăţi şi Inspecţie Socială, trimisă cu  adresa  nr. Pl x 633 din 12 noiembrie 2024 și înregistrată cu nr. 4c-13/986 din 12 noiembrie 2024.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul a respins propunerea legislativă în ședința din 4 noiembrie 2024. 
Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut propunerea legislativă în şedinţa din 18 martie 2025.

Propunerea legislativă are ca obiect de reglementare completarea art.7 din Ordonanţa de urgenţă a Guvernului nr.113/2011, astfel încât, în realizarea atribuţiilor sale, Agenţia Naţională pentru Plăţi şi Inspecţie Socială, prin agenţiile teritoriale, să aibă drept de vizualizare a informaţiilor din registrul de evidenţă a salariaţilor pentru a proba calitatea de angajat a persoanelor care solicită beneficii de asistenţă socială sau programe de servicii sociale.

La dezbateri, membrii comisiei au examinat propunerea legislativă supusă avizării, expunerea de motive, avizul negativ al Consiliului Legislativ, avizul favorabil al Consiliului Economic și Social, precum și punctul de vedere al Guvernului României prin care nu se susține adoptarea propunerii legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a Propunerii legislative pentru completarea Ordonanţei de urgenţă a Guvernului nr.113/2011 privind organizarea şi funcţionarea Agenţiei Naţionale pentru Plăţi şi Inspecţie Socială.
În raport de obiectul şi conţinutul reglementării, propunerea legislativă face parte din categoria legilor ordinare. 

                                  PREŞEDINTE,                                                    SECRETAR,

                           Bogdan – Liviu CIUCĂ                                    Petre - Emanoil NEAGU 

Consilier parlamentar, Paul Şerban

